#

# Internetes i-Manual

- Nyomtatás
- Betűméret

- Főoldal >
- Televíziónézés >
- 3D funkció

# 3D funkció

A 3D szemüveg használatával a 3D (háromdimenziós) képek és grafikák élményét teszi elérhetővé.

Ez a funkció elérhetővé teszi a látványos 3D szórakoztatás, például a térhatású 3D játékok és a 3D Blu-ray Disc-lemezek élményét.

Kapcsolja be a 3D szemüveget, majd vegye fel a 3D tartalmak megtekintéséhez.

3D szemüveg TDG-BR250

####

- A 3D-hatás csak a képek teljes képernyős megjelenítése esetén érhető el.
- A 3D szemüveg használatával további nézők is élvezhetik a 3D tartalmakat.
- A 3D szemüveg a televíziómodelltől függően mellékelt vagy külön megvásárolható tartozékként érhető el. Egyes országokban/régiókban előfordulhat, hogy a 3D szemüveg nem kapható.
- Néhány régióban/országban előfordulhat, hogy a TDG-BR250 3D szemüveg nem kapható. Ha nem kapható, használjon másik kompatibilis 3D szemüveget.
- Ha a [Motionflow] értéke nem [Ki], a kép folytonossága megszűnhet, mivel a képfeldolgozás megpróbálja csökkenteni a kép villódzását. Ilyen esetben állítsa a [Motionflow] beállítást [Ki] értékűre az eredeti kép megjelenítéséhez.

## A következő képek 3D módban történő megtekintése

Hagyományos 2D kép | Egymás melletti kép | Egymás fölötti kép
--- | --- | ---

1. Nyomja meg a 3D gombot a 3D menü megjelenítéséhez.

   3D

2. A 3D gomb többszöri megnyomásával végigléptetheti a [3D megjelenítés] üzemmódokat.

   [Szimulált 3D]: A szokványos 2D képek szimulált 3D-hatással történő megjelenítése.

   [Egymás mellett]: Egymás melletti képek megjelenítése 3D-ben.

   [Egymás fölött]: Egymás fölötti képek megjelenítése 3D-ben.

   [Ki]: A képek megjelenítése eredeti állapotukban.

3. Nyomja meg a RETURN gombot a 3D menü bezárásához.

####

- Előfordulhat, hogy a szimulált 3D-hatás egyes képforrások esetében kevésbé érzékelhető.
- Az észlelt, szimulált 3D-hatás egyes személyeknél más és más lehet.
- A szimulált 3D megjelenítési mód az aktiválástól számított egy óra múlva automatikusan visszavált 2D megjelenítési módba.

## 3D tartalom megtekintése 2D-ben

1. Nyomja meg a 3D gombot a 3D menü megjelenítéséhez.

3D

2. Nyomja meg a 3D gombot a [Ki] kiválasztásához a [3D megjelenítés] alatt.

3. Nyomja meg a RETURN gombot a 3D menü bezárásához.

####

- 3D-jelek érzékelésekor a készülék automatikusan kiválasztja a 3D megjelenítési módot.
- Annak megelőzésére, hogy 3D-jelek érzékelésekor a készülék automatikusan kiválassza a 3D megjelenítési módot, nyomja meg a HOME gombot, majd válassza a → [Megjelenítés] → [3D beállítások] → [Automatikus 3D] → [Ki] lehetőséget.

## A 3D vezérlő és a 3D szemüveg kommunikációs távolsága

Az ajánlott megtekintési szög és távolság az ábrán látható. A legjobb 3D-hatás elérése érdekében a megtekintési pozíciónak a 3D vezérlő működési tartományán belülre kell esnie.

3D vezérlő
Oldalnézet
Felülnézet
120°
1 – 6 m
45°
1 – 6 m
30°

####

- A javasolt megtekintési szög és távolság azonban a televíziókészülék elhelyezésétől és a helyiség berendezésétől függően változhat.
- Ne tegyen semmit a 3D vezérlő elé. Ez befolyásolhatja a működését.
- A 3D vezérlő és a 3D szemüveg közötti jeleket megzavarhatja, ha a televíziókészülék közelében infravörös eszközt működtet.

## 3D menü

Az alábbi beállításokat a 3D menü alatt végezheti el.
Nyomja meg a 3D gombot, majd válassza ki a kívánt beállítást → a kívánt lehetőséget.

3D

3D megjelenítés
  3D képek megjelenítésekor:
  Váltás 3D és 2D megjelentési módok között.
  Nem 3D képek megjelenítésekor:
  [Szimulált 3D]: A szokványos 2D képek szimulált 3D-hatással történő megjelenítése.
  [Egymás mellett]: Egymás melletti képek megjelenítése 3D-ben.

  ####

  - Két közel azonos kép egymás melletti megjelenítése a 3D-ben történő megtekintéshez.
  [Egymás fölött]: Egymás fölötti képek megjelenítése 3D-ben.

  ####

  - Két közel azonos kép egymás fölötti megjelenítése a 3D-ben történő megtekintéshez.
  [Ki]: A képek megjelenítése eredeti állapotukban.
3D mélység beállítása
  A 3D képek mélységének beállítása a képernyőn.

  ####

  - Csak 3D-jelekkel sugárzott tartalmak esetében elérhető.
  - A szokványos használathoz a [0] érték választása ajánlott.
  - Előfordulhat, hogy a 3D-hatás a beállításoktól függően kevésbé érzékelhető.
Szimulált 3D-hatás
  A 3D-hatás növelése vagy csökkentése a 2D képek szimulált 3D-hatással történő megjelenítésekor.
3D szemüveg fényereje
  A kép fényerejének beállítása a 3D megjelenítési mód használata során.

  ####

  - Az [Automatikus] lehetőség kiválasztásakor a 3D szemüveg képének fényerejét a készülék automatikusan beállítja a [Kép üzemmód] beállításnak megfelelően.

Copyright 2011 Sony Corporation